ΓΡΑΠΤΗ ΕΡΩΤΗΣΗ E-0482/01

υποβολή: Herbert Bsch (PSE) προς την Επιτροπή

(21 Φεβρουαρίου 2001)

Θέμα: Οδηγίες σχετικά με τη δημοσίευση των ενοποιημένων λογαριασμών εταιρειών και τα θεμελιώδη δικαιώματα

Στην Αυστρία διεξάγεται μία συζήτηση σε ό,τι αφορά τη δημοσίευση των ενοποιημένων λογαριασμών εταιρειών (οδηγία του Συμβουλίου 68/151/ΕΟΚ της 9ης Μαρτίου 1968(1), οδηγία του Συμβουλίου 78/660/ΕΟΚ της 25ης Ιουνίου 1978(2) και οδηγία του Συμβουλίου 83/349/ΕΟΚ της 13ης Ιουνίου 1983(3)) και τα θεμελιώδη δικαιώματα. Πρόκειται για το ερώτημα, εάν οι ανωτέρω οδηγίες ανταποκρίνονται στις σημερινές απαιτήσεις σε ό,τι αφορά την προστασία των δεδομένων και την εγγύηση της δημόσιας ασφάλειας.

Την εποχή της εγκρίσεως των εν λόγω οδηγιώνπήρχε ανάγκη για την εξασφάλιση διαφάνειας. Όμως, εν τω μεταξύ οι πτυχές της προστασίας των δεδομένων έχουν αποκτήσει όλο και μεγαλύτερο βάρος και ως εκ τούτου εμφανίζεται επιβεβλημένη η αναθεώρηση των οδηγιών για να αντιστοιχούν στις σημερινές ανάγκες.

Πως αξιολογεί η Επιτροπή τη σχέση μεταξύ των οδηγιών σχετικά με τη δημοσίευση των ενοποιημένων λογαριασμών εταιρειών και τα ευρωπαϊκά θεμελιώδη δικαιώματα;

(1) ΕΕ L 65 της 14.3.1968, σελ. 8.

(2) ΕΕ L 222 της 14.8.1978, σελ. 11.

(3) ΕΕ L 193 της 18.7.1983, σελ. 1.

Απάντηση του κ. Bolkestein εξ ονόματος της Επιτροπής

(23 Απριλίου 2001)

Οι οδηγίες σχετικά με την δημοσίευση των ισολογισμών(1) ορίζουν, ότι οι κεφαλαιουχικές εταιρείες πρέπει να δημοσιεύουν τους ισολογισμούς τους. Αντιθέτως, βάσει των οδηγιών δεν απαιτείται η δημοσίευση δεδομένων προσωπικού χαρακτήρα των εταίρων ή του εταίρου. Απλώς ζητείται η δημοσίευση των απολαβών των μελών των οργάνων κάθε εταιρείας, αλλά συγκεντρωτικά ανά ομάδα προσώπων. Επιπλέον, τα κράτη μέλη μπορούν να επιτρέπουν να μη δημοσιεύεται η ενλόγω πληροφορία, στις περιπτώσεις κατά τις οποίες, με βάση την ενλόγω πληροφορία, θα είναι δυνατή η διαπίστωση της κατάστασης ενός συγκεκριμένου μέλους των προαναφερθέντων οργάνων (βλ. άρθρο 43 (1) (12) και (13) της οδηγίας 78/660/ΕΟΚ).

Το κεφάλαιο της εταιρείας είναι η τελευταία προστασία για τους δανειστές. Επομένως, ηποχρέωση δημοσίευσης αντιπροσωπεύει μια ισορροπία μεταξύ των νόμιμων συμφερόντων των εμπόρων, οι οποίοι θέλουν να περιορίσουν την ευθύνη τους, και των δανειστών, οι οποίοι δεν θέλουν να αναλάβουν ανεύθυνους κινδύνους.

Ούτε η οδηγία για την προστασία των δεδομένων(2) ούτε και ο Ευρωπαϊκός Κατάλογος των Θεμελιωδών Δικαιωμάτων έχουν αλλάξει οτιδήποτε σ'αυτήν την κατάσταση συμφερόντων και στη νομική κατάσταση. Λόγω της μη επεξεργασίας δεδομένων προσωπικού χαρακτήρα ενός φυσικού προσώπου, δεν εφαρμόζεται η οδηγία για την προστασία των δεδομένων. Και ο Χάρτης, επίσης, προστατεύει μόνο φυσικά πρόσωπα και κανένα νομικό πρόσωπο.

Για τους παραπάνω λόγους η Επιτροπή είναι της γνώμης, ότι δεν έρχονται σε σύγκρουση οι οδηγίες για τη δημοσίευση των ισολογισμών με τα ευρωπαϊκά θεμελιώδη δικαιώματα, ιδιαίτερα δε όσον αφορά το θεμελιώδες δικαίωμα για την προστασία των δεδομένων, και κατά συνέπεια δεν απαιτείται νέα επεξεργασία των οδηγιών για τη δημοσίευση των ισολογισμών.

(1) Πρώτη οδηγία αριθ. 68/151/ΕΟΚ του Συμβουλίου της 9ης Μαρτίου 1968 περί συντονισμού των εγγυήσεων πού απαιτούνται στα Κράτη μέλη εκ μέρους των εταιριών, κατά την έννοια τού άρθρου 58 δεύτερη παράγραφος τής συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες, τετάρτη οδηγία αριθ. 78/660/EOK του Συμβουλίου της 25ης Ιουλίου 1978 βασιζόμενη στο άρθρο 54 παράγραφος 3 περίπτωση ζ) της συνθήκης, περί των ετησίων λογαριασμών εταιρειών ορισμένων μορφών, και έβδομη οδηγία του Συμβουλίου της 13ης Ιουνίου 1983 βασιζόμενη στο άρθρο 54 παράγραφος 3 περίπτωση ζ) της συνθήκης, για τους ενοποιημένους λογαριασμούς.

(2) Οδηγία αριθ. 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών ΕΕ L 281 της 23.11.1995.